
Aŭstraliaj ^ Esperantistoj 

Novaĵletero de ĉiuj Aŭstraliaj Esperantistoj 

RETADRESE JU ĈIU ESPERANTISTO EN flŬSTRALIO. NOVZEIANDO KAIPETANTOI 

Redaktoro Roger Springer Provlegita de Franciska Toubale 

PLENUMITA 20/12/2018 Kvarcentkvina eldono (unua eldono 20/09/2011) 

SENDITA AL 325. La informa kaj noma paĝoj reaperos nur kun la dekaj eldonoj 

Sendu novaĵojn, leterojn, fotojn, informojn al Roger Springer roaersprinaer@tpg.com.au : 

Uzindaj ligoj. * * openclipart. * *reta-vortaro _*Freelang Vortaro* *Plena llustrita Vortaro* 

* Google Translate* * Pasintaj AEeldonoj* * Duolingo * djjgjingg alj courses * 
lingvohelpilo * *PMEGramatiko* * Esperanta Retradio* 

Oni povas meti sian nomon, retadreson, urbon kaj landon al la listo de ricevantoi. rsprinq@tpa.com.au 



Entute 765,000 lernantoj nun studas Esperanton per Duolingo 

Nun studas 363,000 lernantoj per la angla lingvo. (Ekde Majo 2015) 

Nun studas 309,000 lernantoj per la hispana lingvo. (Ekde Dktnbro 2 DiB) 

Nun studas 93,000 lernantoj per la portugala lingvo. (Ekde Majo 2018) 
★★★★★★★★★★★★★★★★★★★★★★★★★★★★★★★★★★★★★★★★★★★ 

Gramatika serio “La Verbo en P.A.G.”. 

N.ro 47 ( La Plena Analiza Gramatiko de 
Waringhien kaj Kalocsay) 

Ĉe ago en Substantivo, la Subjekto de tiu ago normale indikatas 
per "de"-Suplemento: "La forflugo d e I a b i r d o j.", kaj "La manĝado 
d e I a in f a n o". Sed kiel ni vidis en aliaj artikoloj, ĉe substantivo kun 
transitiva verbradiko, la Zamenhof'aj signifoj de "de" ne klare diras, ĉu la 
de-prepozitivo indikas la aganton aŭ la suferanton de la ago, kiel en "La 
murdo de la policano", kiu frazo havas du kontraŭajn signifojn. Sed 
intertempe mi kreis prepoziciaĵojn klarige montrantajn la aganton aŭ 
suferanton: "La murdo ate de la policano" kaj "La murdo ante al la 
policano", la nura maniero por en Esperanto montri la signifon el la du 
eblaj ĉe "de". La verkantoj de PAG tiam ankoraŭ ne sciis tiun unikan 
solvon, kaj do ne menciis ĝin. La Subjekto de la ago en Adjektivo estas la 
aganto indikita en ĝia Substantivo: "La suno estas varmega kaj brulanta". 

Marcel Leereveld 


PLENAANALIZA 

CRAMATIKO 

Macel estas ankoraŭ en la malsanulejo sed li malrapide resanii 
Ankaŭ mi deziras al Marcel rapidan kaj kompletan resaniĝon. 

ĵas. Informis 
Trevor Steele 

; Heather Heldzingen 


★ ★★★★★★★★★★★★★★★★★★★★★★★★★★★★★★★★★★★★★★★★■* 


Zamenhofa Tago 2018 



"LA ESPERO" 

HONORE AL LA 159-A 
NASKIĜDATREVENO DE D-RO 
ZAMENHOF, LA LBV-ANOJ DEKLAMAS 
LIAN POEMON KUNE KUN SAMIDEANAJ 
GEAMIKOJ. AL ĈIUJ INVITITAJ 
PARTOPRENANTOJ, Nl ESPRIMAS 
NIAN KORAN GRATULON KAJ 
VARMAN DANKON. 


Tre kara samideano, 

Jen la kora omaĝo de Legio de Bona Volo (LBV) per filmo okaze de la ĉijara Zamenhofa Tago. 
Ni afable invitas Vin spekti tiun filmeton, kiun ni zorge preparis por Vi. 


Belan kaj ĝojan Zamenhofan Tagon por Vi! 

La Espero La Espero 2 

Bondeziroj La himno 



Se ĝi plaĉas al Vi, bonvolu diskonigi ĝin al viaj konatuloj per via retpoŝta listo kaj per sociaj retoj. 
Anticipe ni elkore dankas Vin. 


Samideane kaj samlingvane, Maria Aparecida da Silva, www.bonavolo.com 
www.paivanetto.com/eo 

★★★★★★★★★★★★★★★★★★★★★★★★★★★★★★★★★★★★★★★★★★★ 


Universitata Agado Esperantic Studies Foundation (ESF) 



Se vi instruas aŭ instruis en universitato kaj parolas Esperanton, bonvolu 
plulegi kaj reagi: 

* sendu vian nomon, urbon, landon, ret-adreson, fakon pri kiu vi instruas 
aŭ instruis al la ret-adreso <esperanto.en.universitatoj@gmail..com> 

* se vi, krome, instruas kurson pri Esperanto aŭ pri interlingvistiko en via 
universitato, informu ankaŭ pri tio. 

* se vi deziras financan helpon de ESF por realigi sciencan esploron pri 


2a el 9 paĝoj AŬSTRALIAJ ESPERANTISTOJ Esperanto Ijtnm AE405 


















3a el 9 paĝoj AŬSTRALIAJ ESPERANTISTOJ Esperanto AE405 

Esperanto aŭ interlingvistiko, bonvolu rigardu la 

kriteriojn: https://www.esperantic.org/eo/stipendioi/esf-stipendioi/ 

* se vi deziras financan helpon de ESFpor partopreni sciencan konferencon aŭ kongreson 
neesperantistan por prezenti tie referaĵon, bonvolu rigardu la 
kriterioin: https://www. esperantic.org/eo/stipendioi/esf-stipendioi/ 

* se vi ŝatus partopreni la laborojn de reto de universitatanoj por internaciigi la 
universitatan medion per Esperanto, informu ankaŭ pri tio. 

Temas pri klopodo intensigi la agadon por Esperanto en universitatoj kunlabore inter ILEI kaj 
ESF. 

Dankon! Nome de la Komisiono de ILEI pri Universitata Agado kaj de ESF Renato Corsetti 



★★★★★★★★★★★★★★★★★★★★★★★★★★★★★★★★★★★★★★★★★★★ 


“Malgrava historieto pri mia vivo” Bob Felby 

Postskribo 

/V 

Jus venis en mian kapon, ke post kvin jaroj mi estos loĝanta en Aŭstralio pli 
longe ol mi loĝis en Danlando. Do eble mi devus lconsideri Aŭstralion mia tria 
gepatrolando, sed kompreneble mi ne plu, post tiom da jaroj, konsideras iun ajn landon 
io ajn, ĉar la tuta mondo estas mia gepatrolando. 

Ni daŭrigas la instruadon de la unusola lingvo taŭga kiel mondlingvo. Ni okazigas 
kunvenojn, ekskursojn, distradojn lctp. Unu fojon ĉiujare ni okazigas feston zamenhofan, 
Somerkursaron kaj Kongreson. La aŭstralia Esperanto-movado nuntempe entenas tiom da 
talentuloj, kiuj vere laboregas pozitive por progresigi Esperanton, ke almenaŭ mi nun rajtas ripozi 
kaj ĝui la vivon, dum mi ankoraŭ havas ĝin ! 



Sed estas ankoraŭ io, lcio ne restu nemenciita. Estas nia devo certigi, ke la lingvonivelo, ne 
nur en Aŭstralio, sed en la tuta mondo, plialtiĝu ! Ni laboru por la fina venko de Esperanto. Tio 
signifas, ke ni multe pli serioze laboru. Esperanto ne estas nur ludilo por lingvistoj. Ni devas 
strebi al pli bona lingvouzado, t.e. senerara skribado kaj parolado. Necesas ke ni ne plu faru 
gramatikajn erarojn. Tial gravas, eĉ gravegas, ke ni ĉiun Somerkursaron havu instruiston, kiu 
ĝisfunde konas la Esperantan gramatikon. Sed ne nur tio. Ni devas lemi respekti la regulojn pri 
la elparolado de nia lingvo. Zamenhof diris, ke oni emfazas la antaŭlastan silabon de la vortoj, 
ne la unuan. Tio malfacilas al multaj denaskaj parolantoj de la angla lingvo, sed ne maleblas 
provi. Fakte ni bezonegas instmiston, kiu kuraĝas emfazi al la gelemantoj, ke estas diferenco 
inter la sonoj de “B” kaj “P”; “D” kaj “T”; “F”, “V” kaj Ŭ; “G” kaj “K”; “S” lcaj “Z”; “Ĝ” kaj 

/V 

“J”. Sed ne prezentas problemojn nur la lconsonantoj. Estas diferenco ankaŭ inter la vokaloj “A” 
lcaj “U”, kaj “E” kaj “I” ! 


Ni devas imagi al ni, ke iun belan tagon venos mesaĝo de la trafikministro de la registaro, 
ke ekde la 1-a de januaro 2010 Esperanto estos akceptata lciel oficiala dua lingvo en Aŭstralio, 
espereble ankaŭ en la cetera mondo, ĉu ne ? Nun la registaro petegas nin traduki unue la miriadojn 
da strat- kaj vojsignoj. Kiel en la mondo oni tradukas per tre mallonga vorteto, sufiĉe mallonga 

/V 

por povi esti sur tia stratsigno la vorton “aŭtomobilrestadigejo” ? Cu iu el vi scias ??? 


Plaĉus al mi, se ĉiuj, kiuj vere interesiĝas pri nia belega lingvo, praktikus ĝin. Oni povas 
skribi ĉiujn siajn notojn en ĝi. Oni povas sonĝi en ĝi, kion mi plurfoje faris. Iam ensonĝe mi 
parolis kun Zamenhof. Mi sidis sur benko en fremdlanda urbo, ie en Sudameriko, kaj subite venis 
Zamenhof, sidigis sin apud min, kaj ni paroladis en lia mirinda lingvo ! 

Sed al vi, kiuj jam lemis Esperanton, kaj eĉ instmas ĝin, mi ŝatus diri, ke vi povus praktike 
uzi la lingvon interparolante kun aliaj esperantistoj, ekz. dum niaj Esperanto-kunvenoj ni ne estas 
devigataj paroli en la angla, dana ktp. Ni rajtas, kaj fakte laŭ mi, devas paroli nur Esperanton. 
Aliiel mi ne scias lciel konvinki la ceteron de la homaro pri la avantaĝoj de nia lingvo! 

Miaj finaj vortoj al vi ĉiuj estas do, labom por Esperanto organizante kaj instmante ktp. Vi 
rajtas muziki kaj danci, eĉ kanti, kondiĉe ke vi kantas en Esperanto. Mallonge dirite, ĝuu la vivon 
instmante Esperanton, sed unue lemu ĝin. Kiel diras Atiljo, “por instmi lingvon, gravas mem 
profunde koni ĝin ! BobFelby 

La fino de la libreto de Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★ 


Eunice Graham regardas sian belan festan kukon. 

Pri aŭstraliaj birdoj kaj la demando de Franciska 

Mi trovis en ", Austrolian and New Zealand Esperanto Dictionary", de Ralph Harry kaj 
Brian Fox, 2000, ke la lorikeet nomiĝas lorikito aŭ verda papageto en Esperanto 
(por kaj Trichoglossus kaj Glossopsitta). La specio Trichoglossus 
moluccanus nomiĝas ĉielarka lorikito. Kaj estas aliaj specioj. 

La bower birds oni metas en la genron Ptilonorhynchus kaj la specio 
Ptilonorhynchus violaceus nomiĝas satena laŭbobirdo. 

En Vikipedio troviĝas artikolo pri la ĉielarka lorikito 
https://eo.wikipedia.org/wiki/Trichoglossus haematodus. sed mankas tie esperanta nomo por 
ĝi. Ankaŭ ekzistas artikolo pri la laŭbobirdoj, ĉe https://eo.wikipedia.org/wiki/Ptilonorinkedoi 
sed ankaŭ mankas esperanta nomo. Tamen ekzistas artikolo pri la "makula ptilonorinko" 
(Ptilonorhynchus maculatus). Ne ekzistas vera aŭtoritato pri la nomado de birdoj kaj 


aliaj organismoj en Esperanto, do ofte ekzistas diversaj proponoj 

por la sama afero. 


Donald Rogers 

★★★★★★★★★★★★★★★★★★★★★★★★★★★★★★★★★★★★★★★★★★★ 







Libby Mortimer, Trevor Steele kaj Fred Welling kantas. 

5a el 9 paĝoj AŬSTRALIAJ ESPERANTISTOJ 


Adelajda Zamenhofa Tago 


Cathy Taggart kaj Eileen Jones pupteatrumas 

Esperanto AE 405 

Dek ses adelajdaj esperantistoj celebris la Zamenhof-feston la 15-an de decembro en la hejmo 
de Indrani Beharry-Lall. Kiel kutime, ni havis festparoladon, poemojn, pupteatraĵeton, 
anekdotojn, skeĉojn, interesaĵon pri la pionira esperantisto ... kaj bongustajn 
manĝaĵojn por la komuna vespermanĝo. Sandor Horvath kaj Helen Palmer salutis nin 
el APY-landoj pere de skajpo. Katjo Steele 

★★★★★★★★★★★★★★★★★★★★★★★★★★★★★★★★★★★★★★★★★★★ 




La Melburnaj Esperantistoj 
celebris Zamenhofan Tagon 


Sabate la Melburnaj Esperantistoj celebris Zamenhofan Tagon per belega muziko de 
Trevor kaj Suzanne Holton, kaj bela rusa kanto de la Knox U3Agrupo. Franciska kaj Suzanne 
distris nin per poemoj kaj Karlo rakontis serĉojn. 

Heather faris la Festparoladon pri la temo la 70a datreveno de la Deklaracio de Homaj 
Rajtoj kaj iom de la historio de ĉartoj pri Homaj Rajtoj dum la antikvaj kaj mezepokaj tempoj. 

Ni aŭdis mesaĝon de Alan kaj Jennifer Bishop, kiuj sendis bondezirojn al ni por nia Festo 
el Anglujo. 

Ni bonvenigis novajn Esperantistojn kaj ankaŭ Ran Luv, vizitanto el Israelo. 

Tristan bone estris la programon. Ni finis la feston per la Espero kaj poste 
bone vespermanĝis. Heather Heldzingen 

Zamenhofa festo en Melburno ( Aŭstralio) 

Sabaton la 15an de decembro 2018 la melburnanoj celebris la zamenhofan feston. 
Bedaŭrinde venis nur dek kvin homoj: ĉirkaŭ dek homoj ne venis aŭ ĉar ili estis malsanaj aŭ pro 
alia devigo. 

Tamen la programo estis bunta. Suzanne kaj Trevor Holton , profesiaj muzikistoj, ludis 
violonon kaj pianon; la grupo de Knox kantis la rusan kanton , Katjuŝa; Karlo Egger rakontis tri 
ŝercojn; Suzanne deklamis poemon pri meleagro, Franciska Toubale elektis poemon de Jenny 
Wrangborg "Mi estas homo" el la poemaro Malvarma bufedo, esperantigita el la sveda de 

Gunnar Gallmo kaj eldonita de la Sveda Laborista Esperanto Asocio. Sed la ĉefa parto estis la 
festparolado de Heather Heldzingen pri la historio de Homaj Rajtoj, kies datreveno 
okazas ĝuste en la sama semajno kiel la zamenhofa festo. 

Post la solenaĵoj kaj distraĵoj, ni renkontiĝis ĉirkaŭ granda tablo, plenplena de 
frandaĵoj, por babili kaj konatiĝi kun la novuloj. Estas ĉiam plezuro vidi junajn vizaĝojn 

Franciska Toubale 

★★★★★★★★★★★★★★★★★★★★★★★★★★★★★★★★★★★★★★★★★★★ 





Brizbana Zamenhofa Tago 


14 membrojn kaj unu gaston ĝojigis sukcesa Zamenhof Festo apud la Brizbana Rivero 
per tre bongusta meztagmanĝo, tuj post regalado de kafo & kuko ĉe 'GOMA' muzeo 
kaj afabla babilado. Ni ankaŭ ĝojis veturi per rivero-pramŝipo aŭ promeni ĉirkaŭ belaj 
ĝardenoj sub sunbrilo. Peter Danzer 

BRISBANA ESSPERANTO - SDCIET© 



★★★★★★★★★★★★★★★★★★★★★★★★★★★★★★★★★★★★★★★★★★★ 





La Manlia Esperanto-Klubo 

Anoj kunvenas la unuan kaj trian sabatojn je 
la lOatm. Bavarian Beer Cafe, Manly Wharf. Unu taso da 
klubpagota kafo atendos vin. La 15a de decembro estis 
la tria sabato. Venis al la Manlia grupo, Roger Springer, Chris Holliss, Eunice Graham 



kaj John Casey. Bonaj amikoj kaj senpaga kafo. Roger Springer 


M 


★★★★★★★★★★★★★★★★★★★★★★★★★★★★★★★★★★★★★★★★★★★ 


Survive?? En sia artikolo (AE404) Bob uzas "survivi" por esprimi la 
anglan " survive ". Vivi sur io...? 



Mi preferus "pretervivi", en kelkaj kuntekstoj "travivi", eble eĉ "transvivi". Trevor Steele 

★★★★★★★★★★★★★★★★★★★★★★★★★★★★★★★★★★★★★★★★★★★ 

Laŭdo En la 2019 januara eldono de la UEA revuo "Esperanto", troviĝas 

artikolo pri Profesoro M H Sahebzamani, la fama kaj ege aktiva Esperantisto, kiu foje 
estis studento de la eminenta matematikisto, historiisto, filozofo, logikisto, verkisto socia 
kritikisto, politika aktivisto kaj Nobel-laŭreato, Bertrand Russell (1872-1970). Laŭ Prof. M.H.S, 
Bertrand Russell opiniis pri Esperanto: Inter la lingvoj , Esperanto estas la plejproksima al la 
matematika kaj logika idealo pro sia senescepta regularo. Ne malgranda laŭdo, ĉu? 

Vera Payne 

★★★★★★★★★★★★★★★★★★★★★★★★★★★★★★★★★★★★★★★★★★★ 

POLVOŜTORMOJ 

Ankaŭ mi spertis similan ŝtormon kiel Trevor kiam mi laboris en altega konstruaĵo ĉe St Kilda 
Melburno antaŭ 40 jaroj. La nubo aperis el la okcidento kaj ankaŭ ĝi estis nigra. Kiam ĝi alvenis 
nian konstruaĵon subite la tuta mondo malaperis kaj ni estis tute solaj en la mondo. 

Henry Broadbent 

★★★★★★★★★★★★★★★★★★★★★★★★★★★★★★★★★★★★★★★★★★★ 




Lfl ESPERO Esperanta himno Esperanta kunkanto (Karaoke) kun A-cappella Ĥoruso Rogers 


★★★★★★★★★★★★★★★★★★★★★★★★★★★★★★★★★★★★★★★★★★★ 

La Kluboj http://aea.esperanto.org.au/local-groups/ 

Brisbana Esperanto-Societo Petro Danzer Tel: 0402 766 557 
Retpoŝto: brisbane(a)esperanto. org.au 


Central Coast and Newcastle Esperanto Club Joanne Cho Tel: 0413 087 340 
Retpoŝto: centralcoast@esperanto.org.au 

Esperanto Coffee Club of Canberra Huigh Malcolm Tel: (02) 6288 4334 
Retpoŝto: canberra@esperanto.org.au 

Esperanto Federation of New South Wales Tel: (02) 9319 4775 
Retpoŝto: nsw@esperanto.org.au 

Esperanto in South Australia Indrani Beharry-Lall Tel: (08) 8285 3128 
Retpoŝto: sa@esperanto.org.au 

Esperanto League of Western Australia Shayne Power Tel: (08) 9343 9532 

Retpoŝto: esperantowa@hotmail.com 

Manly Esperanto Club Roger Springer Tel: (02) 9976 6320 

Retpoŝto: manly@esperanto.org.au 

Melbourne Esperanto Association Heather Heldzingen Tel: (03) 9525 4295 
Retpoŝto: melbourne@esperanto.org.au 
Tasmanian Esperanto Society Kam Lee Tel: (03) 62251474 
Retpoŝto: tas@esperanto.org.au 

Torquay Esperanto Coffee Club John Adams Tel: (03) 5261 2899 / 0421 043 272 
Retpoŝto: torquav@esperanto.org.au 

Tuvumba Esperanto-Societo Hazel Green Tel: (07) 46911238 
Retpoŝto: toowoomba@esperanto.org.au 


Se informon pri via klubo mankas aŭ eraras informu min. 

Roger Springer 

rspring@tpg.com.au 

★★★★★★★★★★★★★★★★★★★★★★★★★★★★★★★★★★★★★★★★★★★ 



Roger Springer 





KrSstmiaskoini 




★★★★★★★★★★★★★★★★★★★★★★★★★★★★★★★★★★★★★★★★★★★ 

Jĝjk 3ZZZ La elsendo de la 17a de decembro povas doni al vi id 
noveldonitaj romanoj en Esperanto kaj instrui vin pri la potenco 
de mensogoj. 

Franciska Toubale 

